Plaça Pedralba repetix doblet en les Falles de Llíria
16 de març de 2017

La comissió Plaça Pedralba ha tornat a guanyar enguany en les dos categories dels premis de les Falles de Llíria i ha rebut a més el guardó que concedix la Generalitat com a millor falla del municipi de 2017.

El jurat designat per Junta Central Fallera ha concedit el segon premi de les monuments grans a la Falla Plaça Major, el tercer a Alpelic, el quart a Avinguda dels Furs, el quint a Pla de l'Arc i el sext a El Fum.

En les falles infantils, el segon premi ha sigut per a la comissió Alpelic, el tercer per a Avinguda dels Furs, el quart per a Plaça Major, el quint per a Pla de l'Arc i el sext per a El Fum.

L'entrega dels guardons s'ha celebrat esta vesprada a la plaça Major, en un acte que comptat amb la presència de l'alcalde Manolo Civera, les falleres majors de Llíria Ana Guijarro i María Monfort, l'edil de Festes Pedro Vicente i el president de la Junta Local Fallera Manuel Romero.